FreeBSD kézikönyv
Előző |  | Következő

# Függelék C. Források az interneten

A FreeBSD gyors ütemű fejlődése a nyomtatott médiát alkalmatlanná teszi a legfrissebb fejlesztések nyomonkövetésére. Ezzel szemben az elektronikus erőforrások a biztos, ha gyakran nem is csak az egyetlen, módjai a legújabb előrelépések figyelemmel követésének. Mivel a FreeBSD-t többségében önkéntesek fejlesztik, az őt körülvevő felhasználói közösség önmaga is egyfajta “szakmai segélynyújtó egyletként” funkcionál, amelyet leghatékonyabban elektronikus levélben, webes fórumokon vagy USENET hírcsoportokon keresztül érhetünk el.

A továbbiakban a FreeBSD felhasználók közösségének különböző fajtájú elérhetőségeit vázoljuk fel nagyvonalakban. Ha úgy érezzük, hogy ebből a felsorolásban kimaradt volna valami, akkor ne habozzunk róla értesítést küldeni a FreeBSD Dokumentációs Projekt levelezési lista címére (angolul), hogy felvehessük a többi közé.

# C.1. Levelezési listák

A FreeBSD köré csoportosulókat levelezési listákon keresztül tudjuk közvetlenül elérni, ezen a módon tehetünk fel kérdéseket, vethetünk fel témákat. Ezek között több különböző területtel foglalkozó listát találhatunk. Ezért célszerű mindig a hozzászólásainkat a témánkhoz legközelebb álló listára küldeni, mert enélkül szinte biztos, hogy nem kapunk pontos vagy gyors választ.

A különböző listák témájának rövid leírása a dokumentum alján olvasható. Szeretnénk mindenkit megkérni, hogy mielőtt feliratkozik vagy levelet küld valamelyik listára, figyelmesen olvassa el ezeket. Az egyes listák tagjai már így is naponta többszáz FreeBSD-vel kapcsolatos üzenetet kapnak, miközben a listák tematikájának és szabályainak lefektetésével igyekszünk a jel-zaj arányt minél kedvezőbb szinten tartani. Ezek nélkül a levelezési listák a Projekt számára haszontalan kommunikációs eszközökké válnának.

> Megjegyzés: A freebsd-test címet használjuk, ha ki akarjuk próbálni, hogy tudunk-e levelet küldeni a FreeBSD listáira. A többi listára viszont lehetőleg ne küldjünk teszt jellegű üzeneteket.

Ha nem tudjuk eldönteni, hogy pontosan melyik listát is kellene megcímeznünk kérdésünkkel, olvassuk el a Hogyan kapjunk értékelhető választ a FreeBSD-questions levelezési listáról című leírást (angolul).

Mielőtt akármelyik listára is levelet küldenénk, olvassuk el a Levelezési listák Gyakran Ismételt Kérdéseit (angolul), amivel elkerülhetjük a gyakran feltett kérdések és témák ismételt felhozását.

A levelezési listák tartalma folyamatosan archiválódik, és ezekben az archívumokban a FreeBSD honlapján tudunk keresni. Az itt elérhető, kulcsszavak alapján történő keresés remek módját nyújtja a gyakran felmerülő kérdések egyszerű és gyors megválaszolásának, ezért ilyen esetekben először mindig ezt javasolt használni. Ez egyben mellesleg azt is jelenti, hogy a FreeBSD levelezési listáira küldött üzenetek fennmaradnak az örökkévalóságig. Ha a beküldendő üzenet bizalmas információkat tartalmaz, érdemes megfontolni egy eldobható anonim e-mail cím használatát és kizárólag csak a publikus részet beküldeni.

## C.1.1. A listák összefoglalása

Általános listák: A következő általános célú listákhoz szabadon (és nyugodtan) csatlakozhatunk:

Lista | Tartalom
--- | ---
freebsd-advocacy | A FreeBSD igéjének terjesztése
freebsd-announce | Fontosabb események és előrelépések a projektek életében
freebsd-arch | Architekturális és tervezési kérdések tárgyalása
freebsd-bugbusters | A FreeBSD hibabejelentéseit tároló adatbázis és a kapcsolódó eszközök karbantartására vonatkozó megbeszélések
freebsd-bugs | Hibajelentések
freebsd-chat | A FreeBSD közösség nem szakmai jellegű dolgai
freebsd-current | A FreeBSD-CURRENT használatának tárgyalása
freebsd-isp | A FreeBSD-t alkalmazó internet-szolgáltatók fóruma
freebsd-jobs | FreeBSD-s munkalehetőségek
freebsd-policy | A FreeBSD fejlődését irányító csoport (Core Team) döntéseiről tájékoztató lista. A forgalma kicsi, csak olvasható.
freebsd-questions | A felhasználók kérdései és szakmai segítségnyújtás
freebsd-security-notifications | Biztonsági figyelmeztetések
freebsd-stable | A FreeBSD-STABLE használatát illető kérdések
freebsd-test | Ide lehet küldeni a próbaüzeneteket

Szakmai listák: A következő listák szakmai jellegű témákat képviselnek. Mielőtt bármelyikükre levelet küldenénk vagy feliratkoznánk, figyelmesen olvassuk el a tartalmukat és céljaikat bemutató rövid leírásukat.

Lista | Tartalom
--- | ---
freebsd-acpi | Az ACPI és energiagazdálkodás támogatás fejlesztése
freebsd-afs | Az AFS portolása FreeBSD-re
freebsd-aic7xxx | Az Adaptec® AIC 7xxx sorozat meghajtóinak fejlesztése
freebsd-alpha | A FreeBSD Alpha portja
freebsd-amd64 | A FreeBSD AMD64 portja
freebsd-apache | Az Apache és hozzá tartozó portok tárgyalása
freebsd-arm | A FreeBSD ARM® portja
freebsd-atm | FreeBSD használata ATM hálózatokkal
freebsd-audit | A forráskód ellenőrzéséről szóló projekt
freebsd-binup | A bináris frissítésekkel foglalkozó rendszer tervezése és fejlesztése
freebsd-bluetooth | A Bluetooth® technológia használata a FreeBSD-ben
freebsd-cluster | A FreeBSD klaszteres környezetben
freebsd-cvsweb | A CVSweb karbantartása
freebsd-database | Adatbázisok használata és fejlesztése FreeBSD alatt
freebsd-doc | FreeBSD-ről szóló leírások készítése
freebsd-drivers | Eszközmeghajtók írása FreeBSD-re
freebsd-eclipse | Az Eclipse integrált fejlesztői környezet, eszközeinek, gazdag kliens alkalmazásinak és portjainak FreeBSD alatti használata
freebsd-embedded | A FreeBSD használata beágyazott alkalmazásokban
freebsd-eol | Olyan FreeBSD-s szoftverek független továbbfejlesztése, amelyeket hivatalosan már nem támogatnak
freebsd-emulation | Linux/MS-DOS®/Windows® és hasonló rendszerek emulációja
freebsd-firewire | A FreeBSD és a FireWire® (iLink, IEEE 1394) kapcsolatának technikai kérdései
freebsd-fs | Állományrendszerek
freebsd-gecko | A Gecko Rendering Engine alkalmazásával kapcsolatos problémák
freebsd-geom | A GEOM-hoz tartozó témák és implementációk
freebsd-gnome | A GNOME és GNOME-alkalmazások portolása
freebsd-hackers | Általános szakmai témák
freebsd-hardware | A FreeBSD futtatására szolgáló hardverekkel foglalkozó témák
freebsd-i18n | A FreeBSD honosítása
freebsd-ia32 | A FreeBSD használata az IA-32 (Intel® x86) platformon
freebsd-ia64 | A FreeBSD portolása az Intel következő IA64 rendszereire
freebsd-ipfw | Az IP tűzfal kódjának újratervezését érintő szakmai megbeszélések
freebsd-isdn | ISDN fejlesztők levelei
freebsd-jail | A jail(8) segédprogram
freebsd-java | Java™ fejlesztők kérdései és a JDK™-k átültetése FreeBSD-re
freebsd-kde | A KDE és KDE-alkalmazások portolása
freebsd-lfs | Az LFS portolása FreeBSD-re
freebsd-libh | A második generációs telepítő- és csomagrendszer
freebsd-mips | A FreeBSD portolása MIPS®-re
freebsd-mobile | A mobil számítógépekkel kapcsolatos megbeszélések
freebsd-mono | Mono és C# alkalmazások FreeBSD alatt
freebsd-mozilla | A Mozilla átültetése FreeBSD-re
freebsd-multimedia | Multimédia alkalmazások
freebsd-new-bus | A buszarchitektúrával kapcsolatos szakmai megbeszélések
freebsd-net | A TCP/IP forráskódjával és hálózatkezeléssel kapcsolatos kérdések
freebsd-openoffice | A OpenOffice.org és StarOffice™ alkalmazások portolása FreeBSD-re
freebsd-performance | Nagy terhelésű és teljesítményű rendszerek teljesítményhangolási kérdései
freebsd-perl | A rengeteg Perl alapú port karbantársa
freebsd-pf | A csomagszűrő működésével kapcsolatos kérdések és megbeszélések
freebsd-platforms | Portolás nem Intel architektúrájú platformokra
freebsd-ports | A Portgyűjtemény működése
freebsd-ports-bugs | A portokhoz tartozó hibák és hibajelentések megbeszélése
freebsd-ppc | A FreeBSD portolása PowerPC®-re
freebsd-proliant | HP ProLiant szerverek és a FreeBSD kapcsolata
freebsd-python | A Python FreeBSD-n futó változatának problémái
freebsd-qa | A minőségbiztosítás megbeszélése, különösen a kiadások közeledtével
freebsd-rc | Az `rc.d` rendszer és annak fejlődése
freebsd-realtime | A FreeBSD valósidejű kiterjesztéseinek fejlesztése
freebsd-ruby | A Ruby használata FreeBSD rendszereken
freebsd-scsi | A SCSI alrendszer
freebsd-security | A FreeBSD működését fenyegető biztonsági problémák
freebsd-small | A FreeBSD használata beágyazott alkalmazásokban (elavult; helyette a freebsd-embedded címét használjuk)
freebsd-smp | Az [A]Szimmetrikus többszálú feldolgozáshoz ([A]Symmetric MultiProcessing) tartozó tervezési megbeszélések
freebsd-sparc64 | A FreeBSD portolása SPARC® alapú rendszerekre
freebsd-standards | A FreeBSD megfelelése a C99 és POSIX® szabványoknak
freebsd-sun4v | A FreeBSD portolása UltraSPARC® T1 alapú rendszerekre
freebsd-sysinstall | A sysinstall(8) fejlesztése
freebsd-threads | A FreeBSD szálkezelése
freebsd-testing | A FreeBSD teljesítmény- és megbízhatósági tesztjei
freebsd-tilera | A FreeBSD portolása a Tilera processzorcsalád tagjaira
freebsd-tokenring | A Token Ring támogatása a FreeBSD-ben
freebsd-toolchain | A FreeBSD alapvető segédprogramjainak karbantartása
freebsd-usb | USB támogatás a FreeBSD-ben
freebsd-virtualization | A FreeBSD részéről támogatott különböző virtualizációs technológiák tárgyalása
freebsd-vuxml | A VuXML infrastruktúra tárgyalása
freebsd-x11 | Az X11 karbantartása és támogata FreeBSD alatt
freebsd-xen | A Xen™ FreeBSD portjának (implementációk, használat) tárgyalása

Korlátozott listák: (Limited lists) A következő listák sokkal jobban specializálódótt (és igényesebb) közösségnek szólnak, nem a nagyközönségnek. Ezért mielőtt egy ilyen listára feliratkoznánk, érdemes némi tapasztalatot gyűjtenünk a szakmai témájú listákon, így megismerjük az itt alkalmazott kommunikációs szabályokat.

Lista | Tartalom
--- | ---
freebsd-hubs | A tükrözések üzemeltetői számára (infrastrukturális támogatás)
freebsd-user-groups | A felhasználói csoportok összefogása
freebsd-vendors | A forgalmazók koordinálása a kiadások előtt
freebsd-wip-status | A FreeBSD-vel kapcsolatos folyamatban levő fejlesztések helyzetjelentései
freebsd-www | A www.FreeBSD.org karbantartói számára

Kivonatolt listák: (Digest lists) Az eddig említett listák elérhetőek kivonatolt formában is. Miután feliratkoztunk egy listára, a hozzáférésünk beállításainál kiválaszthatjuk, hogy kivonatolt formátumban kívánjuk-e kapni a leveleket.

CVS és SVN listák: (CVS & SVN lists) A következő listák a forrásfa különböző részeinek változtatásáról és a hozzájuk tartozó üzenetekről adnak értesítést. Ezek a listák csak olvasásra vannak, nem szabad rájuk levelet küldeni.

Lista | Forráskód területe | A terület leírása (minek a forrása)
--- | --- | ---
cvs-all | `/usr/(CVSROOT|doc|ports)` | A fában végzett akármelyik módosítás (az összes CVS lista együtt)
cvs-doc | `/usr/(doc|www)` | A doc és www ágak változásai
cvs-ports | `/usr/ports` | A portfa változásai
cvs-projects | `/usr/projects` | A projektek változásai
cvs-src | `/usr/src` | A rendszer forrásának változásai (az svn és cvs közti importer működése alapján generálódik)
svn-src-all | `/usr/src` | A Subversion repositoryk változásai (kivéve a `user` és a `projects`)
svn-src-head | `/usr/src` | A Subversion repository “főágának” (a FreeBSD-CURRENT forrásainak) változásai
svn-src-projects | `/usr/projects` | A `projects` változásai a forrásokat tároló Subversion repositoryn belül
svn-src-release | `/usr/src` | A `releases` változásai a forrásokat tároló Subversion repositoryn belül
svn-src-releng | `/usr/src` | A `releng` ágak (biztonsági frissítések és kiadások) változásai a forrásokat tároló Subversion repositoryn belül
svn-src-stable | `/usr/src` | A stabil verziókhoz tartozó ágak változásai a forrásokat tároló Subversion repositoryn belüle
svn-src-stable-6 | `/usr/src` | A `stable/6` ág változásai a forrásokat tároló Subversion repositoryn belül
svn-src-stable-7 | `/usr/src` | A `stable/7` ág változásai a forrásokat tároló Subversion repositoryn belül
svn-src-stable-8 | `/usr/src` | A `stable/8` ág változásai a forrásokat tároló Subversion repositoryn belül
svn-src-stable-other | `/usr/src` | A Subversion repositoryban található korábbi `stable` ágak változásai
svn-src-svnadmin | `/usr/src` | A forrásokat tároló Subversion repositoryhoz tartozó szkriptek és egy konfigurációs állományok változásai
svn-src-user | `/usr/src` | A `user` változásai a forrásokat tároló Subversion repositoryn belül
svn-src-vendor | `/usr/src` | A `vendor` változásai a forrásokat tároló Subversion repositoryn belül

## C.1.2. Hogyan iratkozzunk fel

Ha fel akarunk iratkozni valamelyik listára, kattintsunk a nevére, vagy menjünk a http://lists.FreeBSD.org/mailman/listinfo címre és a válasszuk ki onnan a keresett listát. A lista oldalán megtalálunk minden feliratkozással kapcsolatos utasítást.

Ténylegesen úgy tudunk üzenni egy listára, ha levelet küldünk az `<`listanév`@FreeBSD.org>` címre, amely ezután a lista tagjai között kézbesítésre kerül a világban.

A listáról úgy tudunk leiratkozni, ha a róla kapott valamelyik levél alján található URL-re kattintunk. Másik megoldás, ha magunk küldünk egy levelet a `<`listanév`-unsubscribe@FreeBSD.org>` címre.

Még egyszer szeretnénk kérni, hogy a szakmai témájú levelezési listákon folyó társalgásokat igyekezzünk az adott témán belül tartani. Ha csupán a fontosabb bejelentésekre vagyunk kíváncsiak, akkor a kisforgalmú FreeBSD announcements levelezési lista használatát válasszuk.

## C.1.3. A listák tematikája

Minden FreeBSD-s levelezési lista rendelkezik bizonyos alapszabályokkal, amelyek minden tagnak el kell fogadnia. Az ismeretett irányelvek elleni vétkezés a FreeBSD postamesterének `<postmaster@FreeBSD.org>` két (2, azaz kettő) írásos figyelmeztetését vonja maga után, amelyek figyelmen kívül hagyásával, tehát a harmadik szabálysértés alkalmával, a küldő eltávolításra kerül a FreeBSD összes levelezési listájáról és a továbbiakban szűrni fogják a leveleit. Sajnáljuk, hogy ilyen szabályokat és szankciókat kellett bevezetnünk, de napjaink internetes technológiái igen elvadultak és ahogy az látható is, sokan egyszerűen nem fogják fel, mennyire sérülékenyek egyes részei.

Közlekedési szabályok:

- Minden beküldött levél témájának meg kell felelnie az adott lista tartalmának, tehát például a szakmai kérdésekkel foglalkozó listákon csak szakmai témájú leveleknek szabad megjelenniük. Az oda nem illő cseverészés és értelmetlen vitázás csak a lista értékét csökkenti, ezért ezt senkitől sem tűrjük. A kötetlenebb, konkrét téma nélküli megbeszéléseket inkább a FreeBSD chat levelezési lista címén folytassuk.

- 2 listánál többre ne küldjük be ugyanazt a levelet, és 2 listára is csak akkor küldjük, ha az egyértelműen és nyilvánvalóan indokolt. A legtöbb listánál így is rengeteg az átfedés, kivéve a legtitkosabb kombinációkat (például “-stable és -scsi”), ezért nem túl sok értelme van egyszerre egynél több listát is értesíteni. Ha olyan üzenetet kapunk, amelynek a `Cc` (másolat) mezőjében több lista címe is szerepel, akkor továbbküldés vagy válaszadás során töröljük ezeket. Az általunk küldött levelekért továbbra is mi magunk vagyunk a felelősek, függetlenül attól, hogy ki volt a levél eredeti feladója.

- Tilos (vita közben) személyeskedni vagy káromkodni, beleértve a felhasználókat és a fejlesztőket is. A netikett megszegését, például a privát levelezés előzetes engedély nélküli továbbküldését vagy egyes részleteinek közlését, elítéljük, de nyíltan nem tiltjuk. Nagyon ritka esetekben azonban előfordulhat, hogy a sértő tartalom önmagában ellenkezik a lista elveivel és figyelmeztetést (esetleg kitiltást) von maga után.

- A FreeBSD-hez nem kötődő termékek vagy szolgáltatások reklámozása szigorúan tilos, és ha bebizonyosodik, hogy a küldő szándékosan küldte szét, akkor azonnali kitiltásban részesül.

Az egyes listák tematikája:

freebsd-acpi

  Az ACPI és energiagazdálkodás támogatásának fejlesztése

freebsd-afs

  Andrew File System

  Ez a lista a CMU/Transarc AFS portolásáról szól

freebsd-announce

  Fontosabb események / nagyobb lépések

  Olyan emberek számára ajánlott ez a levelezési lista, akik csak a FreeBSD jelentősebb eseményei bejelentései iránt érdeklődnek. Ide értendők a különböző időközi és egyéb kiadások, a FreeBSD újításainak bejelentései. Időnként önkéntesek toborzására stb. is használják. A forgalma nagyon kicsi, tartalma szigorúan ellenőrzőtt.

freebsd-arch

  Architekturális és tervezési kérdések

  Ez a lista a FreeBSD architektúráját érintő megbeszélések színtere. Az itt megjelenő üzenetek szigorúan szakmai jellegűek. Néhány idevágó téma:

  - Hogyan alakítsuk úgy át a fordítási rendszert, hogy egyszerre több különböző paraméterű fordítás is képes legyen futni.

  - Mit kellene javítani a VFS-en a Heidemann-rétegek működéséhez.

  - Hogyan tudnánk úgy átalakítani az eszközmeghajtók felületét, hogy ugyanazok a meghajtók minden gond nélkül képesek legyenek több buszon és architektúrán is működni.

  - Hogyan írjunk meghajtót hálózati eszközökhöz.

freebsd-audit

  A forráskód vizsgálatát végző projekt

  Ez a levelezési lista a FreeBSD forráskódjának vizsgálatával foglalkozik. Habár eredetileg csak a biztonságot érintő változtatások ellenőrzésére jött létre, napjainkra már a forráskód mindenféle változását felülvizsgálja.

  Erre a listára rengeteg javítás érkezik, amelyek valószínűleg egy átlag FreeBSD felhasználó számára nem túlzottan érdekesek. A kód változásától független biztonsági kérdések megvitatása a freebsd-security listán történik. Viszont az összes fejlesztőnek javasoljuk, hogy küldjék be felülvizsgálatra a javításaikat, különösen abban az esetben, amikor a forráskód olyan részéhez nyúlnak, ahol az adott hiba javítása a rendszer egészének működésére kihatással lehet.

freebsd-binup

  A FreeBSD bináris frissítésével foglalkozó projekt

  Ez a lista ad otthont a binup vagy más néven a bináris frissítési rendszer (binary update system) körül felmerülő problémák tárgyalásának. Tervezési kérdések, implementációs részletek, javítások, hiba- és állapotjelentések, funkciók igénylése, a kód változásainak naplózása és minden, ami a binuppal kapcsolatos.

freebsd-bluetooth

  Bluetooth a FreeBSD-ben

  Ez a Bluetooth-os FreeBSD felhasználók gyülekezőhelye. Tervezési és implementációs kérdések, javítások, hiba- és állapotjelentések, funkciók igénylése, minden, ami Bluetooth.

freebsd-bugbusters

  A hibajelentések kezelésének összefogása

  A lista célja a Bugmeister és az ő Bugbustereinek, valamint a hibajelentések adatbázisai iránti kifejezetten érdeklődő személyek együttműködésének és kapcsolattartásának elősegítése. Ez a lista nem az egyes hibákról, javításokról vagy azok jelentéséről szól.

freebsd-bugs

  Hibajelentések

  Ezen a levelezési listán lehet a FreeBSD hibáit bejelenteni. Ha lehet, akkor a hibákat a send-pr(1) paranccsal vagy a webes felületen keresztül küldjük be.

freebsd-chat

  A FreeBSD közösség nem szakmai jellegű dolgai

  Erre a listára kerül minden olyan nem szakmai jellegű, társadalmi érintkezéssel kapcsolatos információ, ami a többi listáról kimaradt: Jordan mennyire hasonlít a rajzfilmeken látható vadászgörényre, kis- vagy nagybetűvel írjuk-e, ki iszik sok kávét, hol főzik a legjobb söröket, ki főz sört az alagsorában és így tovább. Elvétve felbukkannak olyan fontosabb események is (bulik, lakodalmak, gyermekáldás, új munkahely stb), amelyek ugyan szakmai témájúak, de a folyományaik már inkább a -chat listára tartoznak.

freebsd-core

  A FreeBSD irányítását végző csapat

  Ezt a belső levelezési listát a Core Team tagjai használják. Akkor érdemes ide levelet küldeni, ha FreeBSD-vel kapcsolatos fontos ügyekben lenne szükségünk döntésre vagy véleményre.

freebsd-current

  A FreeBSD-CURRENT használatával kapcsolatos megbeszélések

  A FreeBSD-CURRENT felhasználóinak levelezési listája. Itt értesülhetünk a -CURRENT felhasználókat érintő friss újdonságairól, és azokról az utasításokról, amelyek követésével működéképesen tarthatjuk a -CURRENT rendszerünket. Aki a “-CURRENT” verziót használja, mindenképpen iratkozzon fel erre a listára. Ez is egy szakmai jellegű lista, ahová csak szigorúan ilyen témákat várnak.

freebsd-cvsweb

  A FreeBSD CVSweb projekt

  A FreeBSD CVSweb szolgáltatásának használatáról, fejlesztéséről és karbantartásáról szóló megbeszélések.

freebsd-doc

  A dokumentációs projekt

  Ez a levelezési lista a FreeBSD-ről szóló különböző dokumentumok készítésével kapcsolatos problémák és projektek tárgyalásait öleli fel. A levelezési lista tagjait együttesen a “FreeBSD Dokumentációs Projekt”-nek nevezik. Ez egy nyílt lista, csatlakozzunk hozzá bátran!

freebsd-drivers

  Eszközmeghajtók írása FreeBSD-re

  A FreeBSD-hez készülő eszközmeghajtókról szóló szakmai fórum. Elsősorban itt tehetik fel a meghajtók készítői a FreeBSD rendszermagjában megtalalálható API-kra vonatkozó kérdéseiket.

freebsd-eclipse

  Az Eclipse integrált fejlesztői környezetének, segéprogramjainak, kliensalkalmazásainak és portjainak FreeBSD felhasználók számára meghirdetett fóruma.

  A lista azzal a szándékkal jött létre, hogy kölcsönös támogatást nyújtson az Eclipse fejlesztői környezet, a hozzá tartozó segédeszközök, kliensalkalmazások FreeBSD változatának megválasztásában, telepítésében és használatában. Emellett az Eclipse környezet és pluginjainak FreeBSD-re történő portolásáról is szó esik.

  Valamint igyekszik minél többet profitálni az Eclipse és a FreeBSD köré csoportosuló közösségek kölcsönös információcseréjéből.

  Habár a lista elsődlegesen az Eclipse felhasználóinek igényeire koncentrál, azok számára is táptalajt ad, akik az Eclipse keretrendszer segítségével FreeBSD specifikus alkalmazásokat szeretnének kifejleszteni.

freebsd-embedded

  A FreeBSD használata beágyazott alkalmazásokban

  Ez a lista a FreeBSD beágyazott rendszerekben történő használatát igyekszik megvitatni. Ez egy szakmai jellegű lista, ezért ide szigorúan csak ilyen témájú leveleket várunk. A listán tárgyalt beágyazott rendszereknek tekintünk minden olyan számítási eszközt, amely az általános számítási környezetekkel szemben egyetlen feladatot lát el. Nem feltétlenül csak ilyenek, de például a különféle telefonok, illetve hálózati eszközök, mint például útválasztók, switchek, PBX-ek, távoli mérőeszközök, PDA-k, eladási rendszerek és így tovább.

freebsd-emulation

  A Linux/MS-DOS/Windows rendszerek emulációja

  Ezen a listán arról értekezhetünk és olvashatunk, hogy FreeBSD alatt miként futtassunk más operációs rendszerekre írt programokat.

freebsd-eol

  Összefogás a FreeBSD Projekt által tovább már támogatott, FreeBSD-hez tartozó szoftverekért

  Ezen a listán kap vagy kaphat helyet a FreeBSD Projekt által hivatalosan tovább már nem fejlesztett szoftverek felhasználói összefogáson alapuló támogatása (például biztonsági figyelmeztetések vagy javítások formájában).

freebsd-firewire

  FireWire (iLink, IEEE 1394)

  Ez a levelezési lista foglalkozik a FreeBSD FireWire (azaz IEEE 1394, avagy iLink) alrendszerének implementációjával. Az itt felmerülő témák többek közt a szabványok, buszos eszközök és a hozzájuk tartozó protokollok, vezérlőkártyák és chipkészletek, valamint a működtetésükre szánt programok felépítése és megvalósítása.

freebsd-fs

  Állományrendszerek

  A FreeBSD-ben megjelenő állományrendszerek kivesézése. Mivel ez egy szakmai jellegű lista, ide határozottan csak ilyen jellegű leveleket várunk.

freebsd-gecko

  Gecko Rendering Engine

  Ezen a levelezési listán a Gecko FreeBSD rendszerekre portolt változatával kapcsolatos fórumot találjuk.

  Az itt felmerülő témák többségükben a Gecko alapú alkalmazásokról, telepítésükről, és a FreeBSD alatti fejlesztésükről, támogatásukról szólnak.

freebsd-geom

  GEOM

  A GEOM és a vele kapcsolatos implementáció megbeszélései. Szakmai jellegű lista, ezért erre tekintettel csak ilyen témájú leveleket postázzunk ide.

freebsd-gnome

  GNOME

  A GNOME asztalkörnyezet FreeBSD rendszereket érintő használatáról szóló lista. Műszaki jellegű, ezért szigorúan csak ilyen témákban társgalodjunk itt.

freebsd-ipfw

  IP tűzfalak

  A FreeBSD-ben levő IP tűzfal újratervezésével foglalkozó elgondolások és szakmai témájú megbeszélések otthona. Ide szigorúan csak ilyen témájú leveleket küldjünk!

freebsd-ia64

  A FreeBSD portolása I64-re

  Ez a levelezési lista a FreeBSD az Intel IA-64 platformjára készített portjával foglalkozó egyének kommunikációs eszköze, ahol az ezzel kapcsolatos problémák és azok különböző megoldásai kerülnek terítékre. A téma iránt érdeklődőket is szívesen látjuk.

freebsd-isdn

  ISDN kommunikáció

  Ez a levelezési lista a FreeBSD ISDN támogatásáról szól.

freebsd-java

  Java alapú fejlesztések

  A levelezési listán a nagyobb Java alkalmazások FreeBSD alapú fejlesztését, valamint a JDK-k portolásáról és karbantartását beszélik meg.

freebsd-jobs

  Munkát keres/kínál

  Erre a fórumra tudjuk beküldeni a kifejezetten FreeBSD-hez kapcsolódó munkaajánlatokat és önéletrajzokat, tehát ez a megfelelő hely, ha FreeBSD-s munkát keresünk, vagy éppen FreeBSD szakértőket. Ez azonban nem egy általános célú állásbörze, mert arra megvannak a megfelelő helyek.

  Szeretnénk hozzátenni, hogy ez a lista, a többi `FreeBSD.org` levelezési listához hasonlóan, világméretekben működik. Ezért ne felejtsük sosem pontosan megjelölni a munkavégzés helyét, illetve hogy milyen kommunikációs és esetlegesen költözési lehetőségeket javaslunk.

  A leveleket csak nyílt formátumban küldjük -- elsősorban szöveges formátumban, de az egyszerűbb PDF, HTML vagy még néhány más hozzájuk hasonló formátumot is alkalmazhatunk. Az olyan zárt formátumok, mint például a Microsoft® Word (`.doc`) azonban nem fognak továbbítódni.

freebsd-kde

  KDE

  A KDE és FreeBSD kapcsolatáról szóló lista. Szigorúan szakmai jellegű, ezért csak ilyen témájú levelek küldése elfogadott.

freebsd-hackers

  Szakmai kérdések

  Ez a FreeBSD szakmai jellegű kérdéseivel foglalkozó fórum. Ez az első számű szakmai levelezési lista. A FreeBSD fejlesztésével aktívan foglalkozó egyének számára ajánljuk, hiszen itt vethetik fel problémáikat, itt kereshetnek rájuk megoldásokat. Az ilyen típusú megbeszéléseket figyelemmel követő egyéneket is szívesen fogadjuk. Mivel ez egy erősen szakmai jellegű lista, ezért csak ilyen témájú leveleket várunk ide.

freebsd-hardware

  A FreeBSD és a hardverek kapcsolatáról általában

  Ezen a listán kerül megvitatásra minden olyan hardver, amelyen a FreeBSD működik: milyen gondok adódhatnak, milyen hardvereket érdemes beszereznünk vagy elkerülnünk.

freebsd-hubs

  Tükrözések

  A FreeBSD tükrözéseit karbantartó egyének számára fontos bejelentések és megbeszélések.

freebsd-isp

  Az internet-szolgáltatók fóruma

  Ezen a levelezési listán a FreeBSD-t használó internet-szolgáltatók tehetik fel kérdéseiket. Szigorúan csak szakmai jellegű kérdések engedélyezettek.

freebsd-mono

  Mono és C# alkalmazások FreeBSD alatt

  Ezen a levelezési listán a Mono fejlesztői keretrendszer FreeBSD alatt futó változatával kapcsolatos megbeszélések folynak. Ez egy szakmai jellegű lista. Itt a Mono vagy más C# alkalmazások FreeBSD változatának elkészítésén dolgozó egyének tudnak problémákat felvetni vagy megvitatni a különböző megoldásokat. Rajtuk kívül viszont szeretettel várunk minden érdeklődőt a téma iránt.

freebsd-openoffice

  OpenOffice.org

  Az OpenOffice.org és StarOffice portolásával és karbantartásával kapcsolatos megbeszélések.

freebsd-performance

  A FreeBSD hangolásának és gyorsításának tárgyalása

  Ezen a levelezési listán van lehetőségük a hackereknek, rendszergazdáknak és/vagy az érintett feleknek a FreeBSD teljesítményével kapcsolatos témákban kifejteni a véleményüket. Leginkább nagy terhelés alatt levő, vagy teljesítménybeli problémákkal küszködő, esetleg még többet tudó FreeBSD rendszerek tárgyalása a cél. Lehetőleg az érintett gyártókkal és szállítókkal együttesen próbáljuk kidolgozni a FreeBSD teljesítményének növelésére tett kísérleteinket, ezért őket is szívesen látjuk ezen a listán. Ez a kifejezetten szakmai jellegű lista többségében a tapasztalt FreeBSD felhasználók, hackerek vagy rendszergazdák számára tárja fel a gyors, megbízható és skálázható FreeBSD rendszerek lehetőségeit. Ez alapvetően nem egy kérdezgetős lista, ahol a dokumentációk elolvasását tudjuk megspórolni, hanem egy olyan hely, ahol a teljesítményt érintő megválaszolatlan kérdések és előremutató fejlesztések nyernek teret.

freebsd-pf

  A csomagszűrő tűzfalrendszerrel kapcsolatos kérdések

  A FreeBSD csomagszűrőjéhez (packet filter, pf) tartozó tűzfalrendszer megbeszéléseit összefoglaló lista. Szakmai jellegű fejtegetések és felhasználói kérdések egyaránt jöhetnek. Továbbá ezen a listán foglalkozunk az ALTQ rendszer működésével is.

freebsd-platforms

  Portolás nem Intel plaformokra

  A FreeBSD különböző, nem az Intel architektúrára építkező portjainak indítványozása és általános jellegű megvitatása. Ez egy kiemelten szakmai jellegű lista, ezért ide csak ilyen témájú leveleket várunk.

freebsd-policy

  Az Core Team szabályozásai

  Alacsony forgalmú, csak olvasható lista, ahol a FreeBSD fejlesztését irányító csoport különböző döntéseiről olvashatunk.

freebsd-ports

  A “portok” megbeszélése

  A FreeBSD “portgyűjteményével” (`/usr/ports`), a portok infrastruktúrájával és a portok fejlesztésének irányításával kapcsolatos megbeszélések. Erősen szakmai jellegű lista, ezért ide csak ilyen témában írjunk.

freebsd-ports-bugs

  A “portok” hibáinak tárgyalása

  A FreeBSD “portgyűjteményének” (`/usr/ports`), a bejelentett portok és azok módosításához kötődő hibajelentésekkel foglalkozó lista. Ez egy szakmai jellegű lista, ahol csak ilyen jellegű témákra számítunk.

freebsd-proliant

  A FreeBSD és a HP ProLiant szerverek kapcsolatát érintő szakmai megbeszélések

  Ezen a levelezési listán a FreeBSD HP ProLiant szervereken történő használatát célozzuk meg, beleértve a ProLianthoz tartozó eszközmeghajtókat, karbantartó és konfigurációs szoftvereket és BIOS-frissítéseket. Ennek megfelelően tehát a hpasmd, hpasmcli és hpacucli modulok is elsősorban itt kerülnek felboncolásra.

freebsd-python

  A FreeBSD és a Python

  A lista a FreeBSD Python támogatásának fejlesztéséről folytatott szakmai megbeszéléseket foglalja össze. Elsősorban a Python portolásával foglalkozó egyének, valamint a külső fejlesztők által készített modulok és a Zope FreeBSD-s alkalmazásával foglalkozik. Az említett témák iránti érdeklődőket is szeretettel várjuk.

freebsd-questions

  Felhasználói kérdések

  Ez a levelezési lista a FreeBSD-vel kapcsolatos kérdésekről szól. Lehetőleg ne küldjünk “hogyan” témájú kérdéseket erre a szakmai listára, hacsak nem kifejezetten szakmai jellegűnek szánjuk.

freebsd-ruby

  A Ruby használata FreeBSD rendszereken

  Ezen a listán a FreeBSD Ruby támogatásával foglalkozunk, témáját tekintve teljesen szakmai jellegű. Elsősorban a Ruby portokon, külső Ruby könyvtárakon és rendszereken dolgozó fejlesztők figyelmébe ajánljuk.

  Mindenkit szeretettel várunk, aki ezekkel kapcsolatos szakmai tárgyú témákat szeretne megvitatni.

freebsd-scsi

  A SCSI alrendszer

  Ezt a levelezési listát a FreeBSD alatt a SCSI alrendszerrel foglalkozók számára tarjuk fenn. Mivel ez egy erősen szakmai jellegű lista, ezért rajta csak szakmai témák megengedettek.

freebsd-security

  Biztonsági problémák

  A FreeBSD biztonságát illető kérdések (DES, Kerberos, biztonsági rések és javításaik, stb.) Szakmai jellegű lista, ezért ide csak a témához szorosan kapcsolódó leveleket szabad beküldeni. Alapvetően nem kérdezz-felelek típusú a lista működése, habár a GYIK-hoz minden hozzájárulást (kérdést ÉS választ EGYARÁNT) szívesen veszünk.

freebsd-security-notifications

  Biztonsági figyelmeztetések

  A FreeBSD-t érintő biztonsági problémákról és javításaikról szóló értesítések. Megbeszélésekkel, vitákkal nem foglalkozik, mivel azok a FreeBSD-security listán folynak.

freebsd-small

  A FreeBSD használata beágyazott alkalmazásokban

  A szokatlanul kis méretű vagy beágyazott FreeBSD rendszerekhez kapcsolódó megbeszélések színhelye. Szakmai jellegű lista, ezért szigorúan csak a témához tartozó leveleket fogad.

  > Megjegyzés: Ezt a listát időközben felváltotta a freebsd-embedded lista.

freebsd-stable

  A FreeBSD-STABLE használatáról szóló lista

  Ez a FreeBSD-STABLE használóinak levelezési listája. Ide kerülnek beküldésre a -STABLE ágat futtató felhasználókat érintő friss változások, valamint hozzájuk kötődően a -STABLE használatához szükséges elvégzendő lépések. Aki a “STABLE” jelzésű változatot használja, mindenképpen iratkozzon fel rá. Szigorúan szakmai jellegű lista, ezért csak szakmai témájú leveleket vár.

freebsd-standards

  C99 és POSIX megfelelés

  Ez a fórum foglalkozik a FreeBSD és a C99, valamint a POSIX szabványok szerinti megfelelésével.

freebsd-toolchain

  A FreeBSD alapvető segédprogramjainak karbantartása

  Ezen a listán a FreeBSD egyes kiadásaihoz mellékelt alapvető segédprogramokkal kapcsolatos témákat találjuk meg. Ilyen többek közt rendszerben használt Clang és a GCC fordítók aktuálisan használt változatai, de emellett még szó eshet a rendszerhez kapcsolódó különféle assemblerek, linkerek és debuggerek állapotáról.

freebsd-usb

  A FreeBSD USB támogatása

  Ez a levelezési lista fogja összes a FreeBSD USB támogatásával foglalkozó szakmai témákat.

freebsd-user-groups

  A felhasználói csoportokat irányító lista

  Ez a levelezési lista az egyes területeken működő felhasználói csoportok az irányítást végző központi csoport tagjai általi összehangolásához tartozó problémák megbeszélésére való. Ez a lista leginkább a gyűlések letisztázására és a több csoporton átívelő nagyobb projektek szervezéséhez használatos.

freebsd-vendors

  Gyártók

  A FreeBSD projekt és a hozzá kötödő hardver- és szoftvergyártók együttműködését elősegítő lista.

freebsd-virtualization

  A FreeBSD részéről támogatott különböző virtualizációs technológiák

  Ezen a levelezési listán elsősorban a FreeBSD által támogatott virtualizációs megoldásokat vitatjuk meg. Ennek keretében egyrészt az ehhez kapcsolódó alapvető funkciók megvalósítása valamint további újítások kerülnek a középpontba, másrészt a felhasználók számára ezzel létrehoztunk egy fórumot a felmerülő problémák megoldására és az alkalmazási lehetőségek megbeszelésére.

freebsd-wip-status

  A FreeBSD-vel kapcsolatos folyamatban levő fejlesztések helyzetjelentése

  Ezen a levelezési listán kerülnek bejelentésre a FreeBSD továbbfejlesztéséhez fűződő különböző munkák és azok haladásának menete. Az ide befutó üzeneteket moderálják. Javasoljuk, hogy elsődlegesen az adott témához tartozó tematikus FreeBSD listára küldjük a bejelentésünket és csak egy másolatot erre a listára. Ennek köszönhetően a munkánk az adott témaspecifikus listán rögtön meg is vitatható, mivel ezen a listán semmi ilyen nem engedélyezett.

  A lista archívumába tekintve tájékozódhatunk arról, hogy pontosan milyen formai követelmények illene megfelelnie a beküldenő üzenetünknek.

  A listára beérkező üzenetekből egy szerkesztett válogatás jelenik meg néhány havonta a FreeBSD honlapján a Projekt helyzetjelentésének részeként [1]. A korábban beküldött jelentések mellett itt még találhatunk további példákat.

freebsd-xen

  A Xen FreeBSD portjának (implementáció és használat) megvitatása

  A lista elsősorban a Xen FreeBSD-re készült változatával foglalkozik. Előreláthatólag elég kevesen fognak írni erre a listára ahhoz, hogy helyet kapjanak rajta az implementációt és a kialakítást érintő szakmai jellegű megbeszélések és a telepítéssel kapcsolatos kérdések egyaránt.

## C.1.4. A levelezési listák szűrése

A kéretlen reklámlevelek, vírusok és egyebek elleni védekezés céljából a FreeBSD levelezési listáinak forgalmát több módon is szűrik. Az ebben a szakaszban bemutatott szűrési megoldások nem fedik le a levelezési listák védelme érdekében alkalmazott összes lehetőséget.

A levelezési listákra csak bizonyos típusú csatolt állományokat küldhetünk be. Az alábbi listában nem található MIME típusú csatolt objektumokat még a listára érkezés előtt törlik.

- application/octet-stream

- application/pdf

- application/pgp-signature

- application/x-pkcs7-signature

- message/rfc822

- multipart/alternative

- multipart/related

- multipart/signed

- text/html

- text/plain

- text/x-diff

- text/x-patch

> Megjegyzés: Egyes levelezési listák ugyan megengedhetnek további csatolt MIME objektumokat is, habár a legtöbb lista esetében a fenti lista a mérvadó.

Ha egy levélben a szöveg HTML és nyers szöveg formátumban is szerepel, a HTML változat automatikusan eltávolításra kerül. Ha az e-mail csak HTML formában tartalmazza a szöveget, akkor automatikusan nyers szövegre alakítódik át.

### Megjegyzések

[1] | http://www.freebsd.org/news/status/

Előző | Tartalom | Következő
Magazinok és folyóiratok | Fel | Usenet hírcsoportok

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.